CELEX: 62008TN0188
Language: el
Date: 2008-05-13 00:00:00
Title: Υπόθεση T-188/08: Προσφυγή-αγωγή της 13ης Μαΐου 2008 — Infeurope SA κατά Επιτροπής των Ευρωπαϊκών Κοινοτήτων

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/48
            
         Προσφυγή-αγωγή της 13ης Μαΐου 2008 — Infeurope SA κατά Επιτροπής των Ευρωπαϊκών Κοινοτήτων
   (Υπόθεση T-188/08)
   (2008/C 171/91)
   Γλώσσα διαδικασίας: η αγγλική
   Διάδικοι
   
      Προσφεύγουσα-ενάγουσα: Infeurope SA (Λουξεμβούργο, Λουξεμβούργο) (Εκπρόσωπος: O. Mader, avocat)
   
      Καθής-εναγόμενη: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας-ενάγουσας:
   
   Η προσφεύγουσα-ενάγουσα ζητεί από το Πρωτοδικείο:
   
               —
            
            
               Να διαπιστώσει ότι η Ευρωπαϊκή Επιτροπή δεν ακύρωσε την απόφαση περί αναθέσεως από το ΓΕΕΑ συμβάσεων-πλαισίων βάσει του διαγωνισμού AO/026/06 για τη σύναψη δημόσιας σύμβασης περί παροχής συμβουλευτικών υπηρεσιών, ελέγχων και μελετών·
            
         
               —
            
            
               να διαπιστώσει ότι η Ευρωπαϊκή Επιτροπή δεν έλυσε τις ειδικές συμβάσεις που συνήφθησαν δυνάμει των εν λόγω συμβάσεων-πλαισίων·
            
         
               —
            
            
               να καταδικάσει την Ευρωπαϊκή Επιτροπή να καταβάλει στην προσφεύγουσα-ενάγουσα το ποσό των 35 950 ευρώ, πλέον τόκων με επιτόκιο 4 % επί του ποσού των 33 050 ευρώ από 19ης Δεκεμβρίου 2006 και με επιτόκιο 4 % επί του ποσού των 2 900 ευρώ από 14ης Δεκεμβρίου 2007· και αντιστοίχως τόκους με επιτόκιο 8 % επί του ποσού των 35 950 ευρώ από την ημερομηνία της εκδόσεως της αποφάσεως·
            
         
               —
            
            
               να καταδικάσει την Ευρωπαϊκή Επιτροπή να καταβάλει στην προσφεύγουσα-ενάγουσα το ποσό των 646 631,27 ευρώ, πλέον τόκων με επιτόκιο 4 % από 14ης Μαΐου 2008, και αντιστοίχως τόκους με επιτόκιο 8 % από την ημερομηνία της εκδόσεως της αποφάσεως·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα-ενάγουσα ζητεί από το Πρωτοδικείο να διαπιστώσει ότι η Επιτροπή δεν ακύρωσε την απόφαση του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) περί αναθέσεως πολλαπλών συμβάσεων-πλαισίων για την παροχή υπηρεσιών συντήρησης υλικού πληροφορικής βάσει του διαγωνισμού AO/026/06 που προκήρυξε το ΓΕΕΑ «E-Alicante: συμβουλευτικές υπηρεσίες, έλεγχοι και μελέτες» (1) και δεν έλυσε τις αντίστοιχες ειδικές συμβάσεις που συνήφθησαν δυνάμει των εν λόγω συμβάσεων-πλαισίων.
   Οι λόγοι ακυρώσεως και τα κύρια επιχειρήματα που προέβαλε η προσφεύγουσα είναι πανομοιότυποι με εκείνους που προβλήθηκαν στην υπόθεση T-176/08, Infeurope κατά Επιτροπής.
   
      (1)  ΕΕ 2006 S 210-223510.